CELEX: 62011CA0149
Language: fi
Date: 2012-12-19 00:00:00
Title: Asia C-149/11: Unionin tuomioistuimen tuomio (toinen jaosto) 19.12.2012 (Gerechtshof te ’s-Gravenhagen (Alankomaat) esittämä ennakkoratkaisupyyntö) — Leno Merken BV v. Hagelkruis Beheer BV (Yhteisön tavaramerkki — Asetus (EY) N:o 207/2009 — 15 artiklan 1 kohta — Käsite ”tavaramerkin tosiasiallinen käyttö” — Käyttöalueen laajuus — Yhteisön tavaramerkin käyttäminen yhden ainoan jäsenvaltion alueella — Riittävyys)

16.2.2013   
            
            
               FI
            
            
               Euroopan unionin virallinen lehti
            
            
               C 46/3
            
         Unionin tuomioistuimen tuomio (toinen jaosto) 19.12.2012 (Gerechtshof te ’s-Gravenhagen (Alankomaat) esittämä ennakkoratkaisupyyntö) — Leno Merken BV v. Hagelkruis Beheer BV
   (Asia C-149/11) (1)
   
   (Yhteisön tavaramerkki - Asetus (EY) N:o 207/2009 - 15 artiklan 1 kohta - Käsite ”tavaramerkin tosiasiallinen käyttö” - Käyttöalueen laajuus - Yhteisön tavaramerkin käyttäminen yhden ainoan jäsenvaltion alueella - Riittävyys)
   2013/C 46/05
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te ’s-Gravenhage
   
      Pääasian asianosaiset
   
   
      Kantaja: Leno Merken BV
   
      Vastaaja: Hagelkruis Beheer BV
   
      Oikeudenkäynnin kohde
   
   Ennakkoratkaisupyyntö — Gerechtshof te ’s-Gravenhage — Yhteisön tavaramerkistä 26.2.2009 annetun neuvoston asetuksen (EY) N:o 207/2009 (EUVL L 78, s. 1) 15 artiklan 1 kohdan tulkinta — Tavaramerkin käyttö — Tosiasiallinen käyttö — Käsite — Yhteisön tavaramerkin käyttö yhden ainoan jäsenvaltion alueella — Viimeksi mainittu pitää käyttöä tosiasiallisena, kun kysymyksessä on samanlainen kansallinen tavaramerkki
   
      Tuomiolauselma
   
   Yhteisön tavaramerkistä 26.2.2009 annetun neuvoston asetuksen (EY) N:o 207/2009 15 artiklan 1 kohtaa on tulkittava siten, että arvioitaessa tässä säännöksessä tarkoitettua vaatimusta tavaramerkin ”tosiasiallisesta käytöstä yhteisössä” jäsenvaltioiden aluerajoja ei oteta huomioon.
   Yhteisön tavaramerkkiä ”käytetään tosiasiallisesti” asetuksen N:o 207/2009 15 artiklan 1 kohdassa tarkoitetulla tavalla silloin, kun sitä käytetään sen varsinaisen tehtävän mukaisesti ja mainitun tavaramerkin kattamien tavaroiden tai palvelujen markkinaosuuksien säilyttämiseksi tai luomiseksi Euroopan yhteisössä. Ennakkoratkaisua pyytäneen tuomioistuimen on arvioitava, täyttyvätkö nämä edellytykset pääasiassa, kun otetaan huomioon kaikki merkitykselliset tosiseikat ja olosuhteet, joita ovat muun muassa kyseisten markkinoiden ominaispiirteet, tavaramerkillä suojattujen tavaroiden tai palvelujen luonne, käytön maantieteellinen ja määrällinen laajuus sekä sen taajuus ja säännöllisyys.
   
      (1)  EUVL C 179, 18.6.2011.